**Γενικές εκλογές** διεξήχθησαν στο Λεσότο στις 28 Φεβρουαρίου 2015 για όλες τις 120 έδρες στην Εθνοσυνέλευση,που είναι η κάτω βουλή. Οι εκλογές έγιναν περισσότερο από δύο έτη νωρίτερα από τον προγραμματισμό τους, εξαιτίας της πολιτικής κρίσης που ξέσπασε το 2014. Έπειτα από τη μεσολάβηση και με τη βοήθεια της Αναπτυξιακής Κοινότητας Νότιας Αφρικής (SADC), ο Βασιλιάς Λετσίε Γ΄ έπειτα από τη συμβουλή του πρωθυπουργού Τομ Ταμπάνε, διέλυσε το 8ο Κοινοβούλιο και προκήρυξε πρόωρες εκλογές.

Το Λεσότο χρησιμοποιεί το σύστημα της μικτής αναλογικής. Αυτό σημαίνει ότι το γενικό σύνολο των μελών του κόμματος στο εκλεγμένο σώμα αποσκοπεί στο να αντικατοπτρίζει την αναλογία των ψήφων που συγκέντρωσαν. Συμπεριλαμβάνει ορισμένα μέλη που εκλέγονται από γεωγραφική περιφέρεια και αφαιρούνται από τα σύνολα του κόμματος, έτσι ώστε να διατηρεί την γενική αναλογικότητα.

Περισσότερα από 1,2 εκατ. άτομα ήταν εγγεγραμμένα, σύμφωνα με την Ανεξάρτητη Εφορευτική Επιτροπή. Ο στρατός παρέμεινε στους στρατώνες την ημέρα της ψηφοφορίας. Το Δημοκρατικό Κογκρέσο της αντιπολίτευσης κατάφερε να σχηματίσει κυβέρνηση συνασπισμού, καθώς κανένα κόμμα δεν κατάφερε την αυτοδυναμία. Η συμμετοχή στις εκλογές ήταν 46,61%.

Πολιτική κρίση του 2014
-----------------------

Έπειτα από τις εκλογές του 2012, το Δημοκρατικό Κογκρέσο του Πακαλίτα Μοσισίλι απέτυχε να πλειοψηφήσει και για τον λόγο αυτό σχηματίστηκε κυβέρνηση συνασπισμού με τη συμμετοχή τριών κομμάτων της αντιπολίτευσης: Σύμβαση Όλων των Μπασότο (ABC), Κογκρέσο του Λεσότο για Δημοκρατία (LCD) και το Εθνικό Κόμμα των Μπασότο (BCP). Της κυβέρνησης ηγήθηκε ο Τομ Ταμπάνε, ο οποίος υπηρέτησε ως νέος πρωθυπουργός, ενώ ο ηγέτης του LCD, Μοτετζόα Μετσίνγκ διορίστηκε αντιπρόεδρος της κυβέρνησης.

Έπειτα από πολιτικές εντάσεις και την αναστολή λειτουργίας της Εθνοσυνέλευσης αναφορικά με την αμφιλεγόμενη αλλαγή του αρχηγού του στρατού , Αντιστράτηγου Κένεντι Τιαλί Καμόλι , με τον Μααπαρανκόε Μαχάο, σημειώθηκε απόπειρα πραξικοπήματος, με αποτέλεσμα να εξαναγκαστεί να φύγει από τη χώρα ο πρωθυπουργός Ταμπάνε. Ο πρωθυπουργός επέστρεψε αργότερα με την κάλυψη της νοτιαφρικανικής και της ναμιμπιανής αστυνομίας. Υπό την αιγίδα της SADC και με τη διαμεσολάβηση του αντιπροέδρου Σιρίλ Ραμαπόζα είχε ως αποτέλεσμα την προκήρυξη πρόωρων εκλογών. Οι εθνικές εκλογές διεξήχθησαν στις 28 Φεβρουαρίου.

Στις 17 Οκτωβρίου η εθνοσυνέλευση συγκλήθηκε ξανά.

### Εκλογικό σύστημα

Τα 120 μέλη της Εθνοσυνέλευσης εξελέγησαν σε 2 ομάδες:τα 80 εξελέγησαν σε μονοεδρικές περιφέρειες με το πλειοψηφικό σύστημα (first-past-the-post voting), και άλλα 40 εξελέγησαν με απλή αναλογική. Οι ψηφοφόροι έριξαν στην κάλπη ένα ψηφοδέλτιο. Οι 40 αναλογικές έδρες κατανέμονται με ένα σύστημα ώστε να αντανακλάται ο αριθμός των ψήφων που συγκέντρωσε κάθε κόμμα.

Αποτελέσματα
------------

Σε ολόκληρο το βασίλειο στάλθηκαν εκλογικοί παρατηρητές από την Αφρικανική Ένωση, την Κοινοπολιτεία των Εθνών και την SADC.

Ο γενικός γραμματέας του ΟΗΕ Μπαν Κι Μουν συνεχάρη τους πολίτες του Λεσότο για τη διεξαγωγή της ψηφοφορίας σε ήρεμο κλίμα. Σύμφωνα με το συμπέρασμα των εκλογικών παρατηρητών της SADC οι εκλογές ήταν "ήρεμες, διάφανες, αξιόπιστες, ελεύθερες και δίκαιες."

Το Δημοκρατικό Κογκρέσο σχημάτισε κυβέρνηση συνασπισμού με το Κογκρέσο του Λεσότο για Δημοκρατία και 5 άλλα μικρότερα κόμματα, καθώς δεν υπήρχε κανένα κόμμα που να πετύχει αυτοδυναμία. Ο Μοσισίλι αποφασίστηκε να αναλάβει πρωθυπουργός, με τον αντιπρόεδρο της κυβέρνησης, Μοτετζόα Μετσίνγκ, να παραμένει στη θέση του.

  ABC: 46 έδρες   Λοιποί: 8 έδρες   BNP: 7 έδρες   LCD: 12 έδρες   DC: 47 έδρες

| Κόμμα | Ψήφοι | % | Έδρες | +/– |
| --- | --- | --- | --- | --- |
| Μονοεδρική εκλ. περιφέρεια | Αναλογική εκπροσώπηση | Σύνολο |
|  | Δημοκρατικό Κογκρέσο | 218.573 | 38,76% | 37 | 10 | 47 | Μείωση 1 |
|  | Σύμβαση Όλων των Μπασότο | 215.022 | 38,13% | 40 | 6 | 46 | Αύξηση 16 |
|  | Κογκρέσο του Λεσότο για Δημοκρατία | 56.467 | 10,01% | 2 | 10 | 12 | Μείωση 14 |
|  | Εθνικό Κόμμα των Μπασότο | 31.508 | 5,59% | 1 | 6 | 7 | Αύξηση 2 |
|  | Λαϊκό Μέτωπο για τη Δημοκρατία | 9.829 | 1,74% | 0 | 2 | 2 | Σταθερό |
|  | Μεταρρυθμισμένο Κογκρέσο του Λεσότο | 6.731 | 1,19% | 0 | 2 | 2 | Σταθερό |
|  | Εθνικό Κόμμα Ανεξαρτησίας | 5.404 | 0,96% | 0 | 1 | 1 | Μείωση 1 |
|  | Κόμμα Ελευθερίας Μαρεματλού | 3.413 | 0,61% | 0 | 1 | 1 | Σταθερό |
|  | Κόμμα Κογκρέσου της Μπασοτολάνδης | 2.721 | 0,48% | 0 | 1 | 1 | Σταθερό |
|  | Κογκρέσο του Λαού του Λεσότο | 1.951 | 0,35% | 0 | 1 | 1 | Σταθερό |
| Άκυρα/λευκά ψηφοδέλτια |  | – | – | – | – | – |
| **Σύνολο** | **563.972** | **100** | **80** | **40** | **120** | – |
| Εγγεγραμμένοι/συμμετοχή | 1,210,079 | 46.61% | – | – | – | – |
| Πηγή: Ανεξάρτητη Εφορευτική Επιτροπή του Λεσότο (PDF) |

Παραπομπές
----------

1. ↑  «Lesotho votes in elections hoped to resolve tensions». Deutsche Welle. 28 Φεβρουαρίου 2015. Ανακτήθηκε στις 2 Μαρτίου 2015.
2. 1 2 3  «Statement by SADC EOM» (PDF). Maseru: Southern African Development Community. 2 Μαρτίου 2015. Ανακτήθηκε στις 2 Μαρτίου 2015.
3. ↑  Office of Government Secretary (2014-12-04). *Dissolution of the Parliament*. (PDF) Δελτίο τύπου.
4. ↑  «Health of the Election Voters Register». Independent Electoral Commission. 10 Φεβρουαρίου 2015. Αρχειοθετήθηκε από το πρωτότυπο στις 27 Φεβρουαρίου 2015. Ανακτήθηκε στις 27 Φεβρουαρίου 2015.
5. ↑  «Army confined to barracks as Lesotho votes». News24. 27 Φεβρουαρίου 2015. Αρχειοθετήθηκε από το πρωτότυπο στις 4 Μαρτίου 2015. Ανακτήθηκε στις 3 Μαρτίου 2015.
6. 1 2  «Lesotho's opposition forms coalition after tight election». Reuters. 4 Μαρτίου 2015. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 4 Μαρτίου 2015.
7. ↑  «Will Lesotho election be peaceful?». BBC News. 27 Φεβρουαρίου 2015. Ανακτήθηκε στις 2 Μαρτίου 2015.
8. ↑  Jordan, Michael (13 Φεβρουαρίου 2015). «Climate of uncertainty and fear haunts upcoming Lesotho poll». Mail & Guardian. Ανακτήθηκε στις 1 Μαρτίου 2015.
9. ↑  «Lesotho parliament to reconvene in bid to end crisis». Business Day Live. 17 Οκτωβρίου 2014.
10. ↑  Scott Rosenberg· Richard F. Weisfelder (13 Ιουνίου 2013). *Historical Dictionary of Lesotho*. Scarecrow Press. σελίδες 146–. ISBN 978-0-8108-7982-9.
11. ↑  «Electoral system». IPU.
12. ↑  «Statement attributable to the Spokesman for the Secretary-General on the Parliamentary Elections in Lesotho». United Nations. 1 Μαρτίου 2015. Ανακτήθηκε στις 2 Μαρτίου 2015.

Εξωτερικοί σύνδεσμοι
--------------------

* IEC Lesotho